b'\n_START_ARTICLE_\nDermalni pra\xc5\xa1ek\n_START_PARAGRAPH_\nDerm\xc3\xa1lni pr\xc3\xa1\xc5\xa1ek ali posip\xc3\xa1lo je pra\xc5\xa1kasta eno- ali ve\xc4\x8dodmerna farmacevtska oblika za uporabo na ko\xc5\xbei. Kadar se uporablja za odprte rane ali hudo po\xc5\xa1kodovano ko\xc5\xbeo, gre za sterilno farmacevtsko obliko._NEWLINE_Sestavljeni so iz trdnih, prostih, suhih delcev razli\xc4\x8dne stopnje razdrobljenosti, a niso zrnati. Vsebujejo eno ali ve\xc4\x8d zdravilnih u\xc4\x8dinkovin z dodatkom pomo\xc5\xbenih snovi ali brez njih, po potrebi tudi dovoljeno barvilo. Ve\xc4\x8dodmerna posipala so lahko na voljo v posipnikih, z mehansko pr\xc5\xa1ilko opremljenih vsebnikih ali v vsebnikih pod tlakom.'